CELEX: 32010R0300
Language: lt
Date: 2010-04-12 00:00:00
Title: 2010 m. balandžio 12 d. Komisijos reglamentas (ES) Nr. 300/2010, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Gentse azalea (SGN))

13.4.2010   
            
            
               LT
            
            
               Europos Sąjungos oficialusis leidinys
            
            
               L 92/1
            
         KOMISIJOS REGLAMENTAS (ES) Nr. 300/2010
   2010 m. balandžio 12 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Gentse azalea (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 5 dalies trečią ir ketvirtą pastraipas,
   kadangi:
   
               (1)
            
            
               Remiantis Reglamento (EB) Nr. 510/2006 6 straipsnio 2 dalimi ir 17 straipsnio 2 dalimi, Belgijos paraiška įregistruoti pavadinimą „Gentse azalea“ buvo paskelbta Europos Sąjungos oficialiajame leidinyje
                   (2).
            
         
               (2)
            
            
               Vokietija pareiškė prieštaravimą registracijai pagal Reglamento (EB) Nr. 510/2006 7 straipsnio 1 dalį. Remiantis to reglamento 7 straipsnio 3 dalimi, šis prieštaravimas laikomas priimtinu.
            
         
               (3)
            
            
               Pareikšdama prieštaravimą Vokietija nurodė, kad tokio pavadinimo įregistravimas prieštarautų Reglamento (EB) Nr. 510/2006 2 straipsnio nuostatoms ir pakenktų pavadinimams, prekių ženklams arba produktams, kurie teisėtai buvo tiekiami rinkai ne mažiau kaip penkerius metus iki prieštaravimo paskelbimo datos.
            
         
               (4)
            
            
               2009 m. kovo 6 d. raštu Komisija paprašė suinteresuotąsias valstybes nares siekti susitarimo laikantis savo vidaus tvarkos.
            
         
               (5)
            
            
               Kadangi per nustatytą laikotarpį Vokietija ir Belgija susitarimo nepasiekė, Komisija turi priimti sprendimą pagal Reglamento (EB) Nr. 510/2006 15 straipsnio 2 dalyje nustatytą tvarką.
            
         
               (6)
            
            
               Remdamasi Vokietijos pateikta informacija ir nuodugniai išnagrinėjusi turimus duomenis, Komisija negali daryti išvados, kad pavadinimo „Gentse azalea“ įregistravimas prieštarautų Reglamento (EB) Nr. 510/2006 2 ir 3 straipsnių nuostatoms. Vokietija tvirtina, kad paraiškoje apibrėžta geografinė vietovė yra platesnė nei Gento miestas, kad nėra jokio nurodytų „Gentse azalea“ savybių ir minėtos geografinės vietovės ryšio ir kad minėtu pavadinimu nesinaudojama. Registracijos paraiškoje pateikti įrodymai, kad „Gentse azalea“ yra auginamos apibrėžtoje geografinėje vietovėje ir už Gento miesto ribų, ir kartu su paraiška pateiktos etiketės, įrodančios, kad šis pavadinimas naudojamas prekyboje. Registracijos paraiška grindžiama įrodytu vazoninio augalo pavadinimo „Gentse azalea“ geru vardu.
            
         
               (7)
            
            
               Vokietija nurodė, kad saugomos geografinės nuorodos „Gentse azalea“ įregistravimas pakenktų rinkai teisėtai tiekiamiems produktams, nes minėtos vietovės azalijų augintojai įgytų konkurencinį (prekybos) pranašumą kitų vietovių augintojų atžvilgiu. Nepateikta įrodymų nei apie tai, kad pavadinimas „Gentse azalea“ yra naudojamas prekiaujant vazoniniais augalais, užaugintais už minėtos vietovės ribų, nei apie tai, kad šis pavadinimas yra registruotasis prekės ženklas ar kad jis yra saugomas augalų rūšies pavadinimas. Be to, pavadinimas „Gentse azalea“ jau ilgą laiką naudojamas rinkoje.
            
         
               (8)
            
            
               Atsižvelgiant į tai, kas išdėstyta pirmiau, pavadinimą „Gentse azalea“ reikėtų įtraukti į saugomų kilmės vietos nuorodų ir saugomų geografinių nuorodų registrą. Produkto specifikacija ir santrauka pakeičiamos siekiant aiškiai nurodyti, kad pavadinimas „Gentse azalea“ naudojamas vazoniniams augalams.
            
         
               (9)
            
            
               Šiame reglamente nustatytos priemonės atitinka Saugomų geografinių nuorodų ir saugomų kilmės vietos nuorodų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento I priede nurodytas pavadinimas įregistruojamas.
   2 straipsnis
   Santrauka, kurioje pateikiami pagrindiniai specifikacijos elementai, pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. balandžio 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 93, 2006 3 31, p. 12.
   
      (2)  OL C 198, 2008 8 5, p. 13.
   
      I PRIEDAS
      Reglamento (EB) Nr. 510/2006 II priede nurodyti žemės ūkio produktai:
      
         3.5 klasė.   Gėlės ir dekoratyviniai augalai
      
      BELGIJA
      Gentse azalea (SGN)
   
   
      II PRIEDAS
      
         SANTRAUKA
      
      Tarybos reglamentas (EB) Nr. 510/2006 dėl saugomų geografinių nuorodų ir saugomų kilmės vietos nuorodų
      
         „GENTSE AZALEA“
      
      EB Nr. BE-PGI-005–0536–24.03.2006
      
         SKVN ( ) SGN (X)
      
      Šioje santraukoje informacijos tikslais pateikiami pagrindiniai produkto specifikacijos elementai.
      1.   Atsakinga valstybės narės institucija
      
      
                  Pavadinimas
               
               
                  Vlaamse Overheid, Departement Landbouw en Visserij, Afdeling Duurzame Landbouwontwikkeling
               
            
                  Adresas
               
               
                  Ellipsgebouw, Koning Albert II-laan 35, Bus 40, 1030 Brussels
               
            
                  Telefonas
               
               
                  0032 (0)2 552 78 84
               
            
                  Faks.
               
               
                  0032 (0)2 552 78 71
               
            
                  E. paštas
               
               
                  lieve.desmit@lv.vlaanderen.be
               
            2.   Grupė
      
      
                  Pavadinimas
               
               
                  Vereniging van Vlaamse Azaleatelers
               
            
                  Adresas
               
               
                  P/a Axelsvaardeken 29a, 9185 Wachtebeke
               
            
                  Telefonas
               
               
                  0032 (0) 9 342 91 26
               
            
                  Faks.
               
               
                  0032 (0) 9 342 92 14
               
            
                  E. paštas
               
               
                  info@vaneetvelde.com
               
            
                  Sudėtis
               
               
                  Gamintojai ir (arba) perdirbėjai (X) Kita (X)
               
            3.   Produkto rūšis
      
      
                  3.5 klasė.
               
               
                  Gėlės ir dekoratyviniai augalai
               
            4.   Specifikacija
      
      (Reglamento (EB) Nr. 510/2006 4 straipsnio 2 dalyje pateiktų reikalavimų santrauka)
      4.1.   Pavadinimas
      
      „Gentse azalea“
      4.2.   Aprašymas
      
      „Gentse azalea“ – vazoninė azalija (Azalea indica arba Rhododendron simsii), prekybai tinkanti nuo tada, kai įgyja spalvų arba atsiranda žiedų kekės, kurios būna įvairių formų (rutulio formos krūmokšnių, ant stiebo, ant aukšto stiebo, piramidės ar kitokios formos) ir spalvų (baltos, lašišos, raudonos, ryškiai raudonos, rausvos, purpurinės ar alyvų), grynaveislės ir išvestinės (dryžuotos ar kraštuotos). „Gentse azalea“ pasižymi tuo, kad ji auginama pagal aukštus kokybės standartus, remiantis tradicijomis ir įvairove.
      Kokybė užtikrinama laikantis iš anksto nustatytų kokybės kriterijų, susijusių su augalo vešlumu (ypač žiedų pumpurų išsidėstymu, ne mažiau kaip 80 % spalvos intensyvumo įgijimu), priežiūros paprastumu (paliekant pakankamai vietos laistymui aplink augalą), patikimumu (užtikrinama spalva) ir estetinėmis savybėmis (šviežumas ir žaluma). Tai augalas, žinomas dėl jo kokybės ir ilgamečių auginimo tradicijų bei įgūdžių ir intensyvaus augintojų tiriamojo darbo bei teikiamos informacijos.
      4.3.   Geografinė vietovė
      
      Gamybos zona priklauso visai rytinės Flandrijos provincijai (kurios sostinė – Gentas).
      4.4.   Kilmės įrodymas
      
      „Gentse azalea“ turi būti išaugintos įmonėse, įregistruotose paraiškos teikėjų grupėje, kurios registras pateiktas kompetentingai kontrolės institucijai. Registruotos įmonės yra azalijų augintojai (jas auginantys nuo daigų iki suaugusio nepražydusio arba pradedančio žydėti augalo) bei pražydinimo ir prekybos įmonės (įsigyjančios vos pradedančius žydėti augalus ir juos pražydinantys tam skirtose įmonėse).
      Vazoninio augalo „Gentse azalea“ augintojai privalo laikytis Azalijų kokybės projekte (Project Azalea Kwaliteit) (AKP) nustatytų standartų. AKP tikslas – išlaikyti aukštą „Gentse azalea“ kokybę ir yra tokią kokybę užtikrinanti priemonė. Įregistruotos įmonės pasirašydamos kokybės chartiją įsipareigoja laikytis AKP nustatytų kokybės standartų, joms suteikiami dalyvio ir AKP numeriai. Registruoti azalijų augintojai įrašo ir saugo kiekvienos augalų partijos duomenis, kol užauginamos parduoti tinkamos vazoninės azalijos. Įrašai apie augalus užtikrina auginimo metodų taikymą ir kokybės standartų laikymąsi. Nepražydintas azalijas vežant į pražydinimo įmones kartu turi būti vežami atitinkamos gėlių partijos įrašai ir AKP įklijos, kuriose nurodytas AKP numeris. Prieš išveždami parduoti paruoštus vazoninius augalus, augintojai arba pražydinimo ir pardavimo įmonė jas paženklina 4.8 punkte nurodytomis etiketėmis.
      4.5.   Gamybos būdas
      
      Visi „Gentse azalea“ auginimo etapai (nuo daigų auginimo iki vazoninio augalo sužydėjimo) atliekami 4.3 punkte apibrėžtoje vietovėje.
      „Gentse azalea“ dauginama daigais arba įskiepiais. Daigai iš karto apvyniojami celofanine plėvele. Po to, šildant dirvą pasiekiama 23–25 °C daigams skirto substrato temperatūra.
      Auginamą azaliją reikia nuolat skabyti. Tuo tikslu yra pašalinama viršutinė stiebo dalis, kad stiebas labiau išsišakotų. Nuskabymo skaičius priklauso nuo norimos galutinės augalo formos. Pirmasis auginimo etapas (iki antrojo skabymo, imtinai) atliekamas dengtoje vietoje. Tolesni auginimo etapai gali vykti ir dengtoje patalpoje, ir lauke. Kai žalios azalijos diametras pasiekia norimą dydį, jai leidžiama krauti žiedus. Tuo tikslu augalai tam tikrą laiką turi būti laikomi žemoje temperatūroje. Atsižvelgiant į to šaltojo laikotarpio trukmę Gento azalijos skirstomos į labai ankstyvas (nuo rugpjūčio 15 d.), ankstyvąsias (nuo gruodžio 1 d.), vidutiniško ankstyvumo (nuo sausio 15 d.) ir vėlyvąsias (nuo vasario 15 d.). Nepražydusios azalijos laikomos tinkamomis parduoti, kai žiedų pumpurai yra pakankamai subrendę. Nepražydusioms ir žydinčioms azalijoms taikomi pagal Azalijų kokybės projektą (AKP) nustatyti standartai. Azalijos yra pražydinamos. Tuo tikslu pakankamai brandūs vazoniniai augalai laikomi ne žemesnėje kaip 20 °C temperatūroje, pastoviai laistomi ir dažnai apšviečiami dirbtine šviesa. Azalijos parduoti teikiamos, kai įgyja spalvų arba atsiranda žiedų kekės.
      4.6.   Ryšys su geografine vietove
      
      „Gentse azalea“ pripažinimo paraiška paremta jos geru vardu. Tačiau tipinis „Gentse azalea“ augalas atsirado dėl sutapusių istorinių, gamtos ir žmogiškųjų aplinkybių.
      Per du pastaruosius amžius Gento regionas tapo svarbiausiu azalijų auginimo ir prekybos centru Vakarų Europoje. Šios srities tyrimai, informacijos sklaida ir subranga taip pat daugiausia sutelkti šiame regione.
      Azalijos auginimą apibrėžtoje geografinėje vietovėje nulėmė ne tik istorinės aplinkybės, bet ir kai kurios gamtinės aplinkybės. Gento regionui būdingas vidutinis jūrinis klimatas, tinkamas azalijoms auginti. Be to, azalijoms reikia lengvo dirvožemio. Azalijos paprastai būdavo auginamos regiono spygliuočių ir lapuočių miškų substrate.
      Azalijas į Gento regioną iš Anglijos 1774 metais atvežė Gento sodininkas Judocus Huytens. O Azalea indica 1808 metais atvežė anglų kapitonas Welbanck. Esminį postūmį azalijų auginimui padarė Žemės ūkio ir gėlininkystės draugijos įsteigimas Gente 1808 m.
      Pagrindiniai „Gentse azalea“ gerą vardą pagrindžiantys faktai:
      
                  —
               
               
                  Azaliją pirmą kartą pristatė baronas Du Bois de Vroeylande parodoje, vykusioje 1819 m. vasario 6 d. Nuo 1839 metų pradėtos kas penkerius metus organizuoti didelės gėlių parodos, kuriose dalyvauja tarptautinis žiuri. Tos parodos rengiamos ir dabar, jos žinomos visame pasaulyje pavadinimu „Gentse Floraliën“.
               
            
                  —
               
               
                  Vienas iš „Gentse azalea“ reputacijos kūrėjų buvo Louis Van Houtte, kadangi jis ištobulino jos auginimo metodą ir patobulino rūšį, sukurdamas naujų azalijos formų ir spalvų. 1839 m. Louis Van Houtte išleido pirmąjį azalijų katalogą, į kurį jau buvo įtrauktos 97 Azalea indica rūšys.
               
            
                  —
               
               
                  1869 m. gegužės 17 d.„Gentse azalea“ pristatyta Sankt Peterburgo gėlių parodoje.
               
            
                  —
               
               
                  Azalijų auginimas Gento regione įgavo tokią didelę svarbą, kad 1881 m. pradėtas leisti periodinis leidinys „Iconographie des azalées de l’Inde“ (Indijos azalijų ikonografija).
               
            
                  —
               
               
                  1893 m. Georges Truffaut veikale „Etude sur la culture et la végétation de l’Azalea Indica“ (Indijos azalijos augalo ir auginimo studija) pažymėjo, kad daugiausia azalijų auginama Belgijoje, o ypač Gento mieste.
               
            
                  —
               
               
                  1938 m. tris dienas (gruodžio 17–19 d.) trukusios azalijų mugės proga išleistas pašto ženklas Gento azalijos tema.
               
            
                  —
               
               
                  Iš įvairių specializuotų leidinių galima spręsti, kad augintojai siekė kuo didesnės šių vazoninių augalų spalvų ir formų įvairovės. 1954 m. spalio mėnesio Landbouwtijdschrift (Žemės ūkio žurnale) F. Peeters rašė: „Gentą garsinančias azalijas augina gausus gėlininkų būrys. Jie augina daugybę šios gėlės rūšių. Gėlių žiedų spalva ir gėlių forma įvairi...“
               
            4.7.   Kontrolės įstaiga
      
      
                  Pavadinimas
               
               
                  Federale Overheidsdienst Economie, K.M.O., Middenstand en Energie Algemene Directie Controle en Bemiddeling Tweede Afdeling Gespecialiseerde Diensten, Sectie A Controles Uitgaven EOGFL en Marktordening
               
            
                  Adresas
               
               
                  WTC III, Simon Bolivarlaan 30, 1000 Brussels, Belgium
               
            
                  Telefonas
               
               
                  02/208.40.40
               
            
                  Faks.
               
               
                  02/208.39.75
               
            
                  E. paštas
               
               
                  Dirk.Demaeseneer@economie.fgov.be
               
            4.8.   Ženklinimas etiketėmis
      
      Vazoniniai augalai paženklinti etikete, kurioje nurodytas pavadinimas „Gentse azalea“, Europos SGN logotipas ir AKP numeris.